Pécs, 2017. március

Tisztelt Professzor Asszony! / Tisztelt Professzor Úr!

Tisztelt Docens Asszony! / Tisztelt Docens Úr!

Kedves Kolleganő! / Kedves Kollega Úr!

Idén is, immár 27 éve, 27. alkalommal az Orvoskar hétfő délutáni tudományos üléseinek keretében kerül sor a 2017 évi Pilaszanovich Imre Emlékelőadásra.

Az idei vendég Prof. Henri Ford a nemzetközileg igen ismert los angelesi gyermeksebész professzor lesz. Előadásának címe:

„From Rubble to Conjoint Twins Separation: Evolution of a Trauma

/ Critical Care Health System in Post-earthquake Haiti” (40 perc)

Az előadás ideje: 2017. április 3. (hétfő) 16:00 óra
Az előadás helye: PTE Orvosi Kar Elméleti Tömb / Donhoffer előadóterem (Pécs, Szigeti út 12.)

A Pilaszanovich Imre Emlékelőadást – hagyományainknak megfelelően - egy gyermekgyógyászattal is foglalkozó magas szintű magyar előadás egészíti ki. A magyar előadó idén Prof. Dóczi Tamás akadémikus. Előadásának címe:

„Neurosurgery: winner of the revolution in imaging” (in Hungarian) (35 perc)

Úgy véljük, hogy Ford és Dóczi professzorok előadásai orvoskarunk diplomásainak széleskörű érdeklődésére tarthat számot.

Magam és a Gyermekgyógyászati Klinika nevében tisztelettel meghívjuk a tudományos ülésre.

Megköszönnénk, ha Munkatársait tájékoztatná a tudományos ülésről.

Kollegiális tisztelettel:

Dr. Pintér András

emeritus professzor